Pseudokufa kiri
Pseudokufa kiri on ornament, mis imiteerib araabia kufa kirja või araabia kursiivi, koosneb põimunud püstistest ja nurgelistest pintslijoontest ning mida on kasutatud väljaspool islamimaade kunsti konteksti. See ilmub sageli keskaja ja renessansi tahvelmaalis pühal maal tegutsenud isikute rõivail, eriti neitsi Maarja kleidi- ja mantliservadel. Pseudokufa kiri on islamimaade kunsti üks mõjudest Lääne-Euroopa kunstile.